Diari Oficial de la Generalitat Valenciana


Sumari del DOGV 2493, del 21-04-1995 (1995/834485)

ACORD de 3 d'abril de 1995, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de la Diputació Provincial de Valencia.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2493

Data del DOGV
:   21-04-1995

Secció del DOGV
:   ALTRES DISPOSICIONS

Número del document
:   1995/834485


Data del document
:   03-04-1995

Organisme emissor
:   Conselleria d'Administració Pública

Tipus de document
:   Acord

ACORD de 3 d'abril de 1995, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de la Diputació Provincial de Valencia.   
El Govern Valencià, en la reunió del dia 3 d'abril de 1995, adoptà l'acord següent:  
La Diputació Provincial de Valencia, després de l'aprovació del projecte d'obres i el compliment de la resta dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del Projecte de millora de seguretat vial en el punt quilomètric 3,200 (Urbanització Santa Rosa, al terme municipal de Riba-roja de Túria) de la VV-6104, de Riba-roja de Túria a San Antonio de Benagéber.  
Aquesta declaració d'urgent ocupació es justifica en la necessitat d'executar les obres, per tal de resoldre els problemes de seguretat viària derivats del fet que en el punt quilomètric 3,200 de la carretera VV-6104 conflueixen l'avinguda del Túria, el camí de l'Eliana i el camí del riu, que serveixen d'accés a les zones residencials o d'ús agrícola emplaçades en les seues proximitats, sense que en l'actualitat hi haja cap tipus de control de trànsit, per la qual cosa constitueix un punt d'elevada perillositat a causa de la reduïda visibilitat del tram i l'excessiva velocitat de circulació dels vehicles.  
Sotmès l'expedient a informació pública i efectuades les notificacions individualitzades als afectats, aquests no hi han presentat al·legacions durant el termini reglamentari de 15 dies.  
El tràmit del procediment s'ha fet d'acord amb la Llei d'Expropiació Forçosa i el seu reglament.  
Per tot això, fent ús de les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, i a proposta del conseller d'Administració Pública, el Govern Valencià  
ACORDA:  
Declarar la urgent ocupació dels béns i drets subjectes a l'expedient d'expropiació forçosa instruït per la Diputació Provincial de Valencia per a l'execució del projecte de millora de seguretat vial en el punt quilomètric 3,200 (Urbanització Santa Rosa, al terme municipal de Riba-roja de Túria) de la VV-6104, de Riba-roja de Túria a San Antonio de Benagéber.  
Llista de béns afectats  
Finca núm. 1:  
Parcel·la: 1810102  
Titular: Sr. Rafael Arias Pérez  
Domicili: c/ número 105 (Entretarongers)  
Localitat: Riba-roja de Túria  
Sup. exp.: 32  
Cultiu: urbana  
Finca núm. 2:  
Parcel·la: 1810101  
Titular: Sra. Adelina Juan Carpio  
Domicili: avinguda Giorgeta, 10, 20a  
Localitat: València  
Sup. exp.: 945  
Cultiu: urbana  
Finca núm. 3:  
Parcel·la: 1908201  
Titular: Sra. Amparo IÑiguez Cuevas  
Domicili: c/ Arts Gràfiques, 27-1a  
Localitat: València  
Sup. exp.: 4  
Cultiu: urbana  
Finca núm. 4:  
Polígon: 6  
Parcel·la: 140  
Titular: Sr. Juan Luis Pelecha Estellés  
Domicili: c/ Masia Alcedo, 2150  
Localitat: Riba-roja de Túria  
Sup. exp.: 390  
Cultiu: tarongers  
Finca núm. 5:  
Polígon: 35  
Parcel·la: 14  
Titular: Sr. Carlos Navarro García  
Domicili: c/ Colom, 14, 8a  
Localitat: València  
Sup. exp.: 1720  
Cultiu: tarongers  
Finca núm. 6:  
Polígon: 35  
Parcel·la: 95  
Titular: Sr. Carlos Navarro García  
Domicili: c/ Colom, 14, 8a  
Localitat: València  
Sup. exp.: 105  
Cultiu: tarongers  
Aquest acord es publicarà en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre'n l'acta prèvia, hi puguen formular per escrit davant la Diputació Provincial de Valencia al·legacions a l'efecte de corregir les possibles errades que s'hagen produït en enunciar els béns afectats per la urgent ocupació.  
Contra aquest acord, que posa fi a la via administrativa, és procedent interposar-hi, després de la comunicació prèvia preceptiva al Govern Valencià, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
València, 3 d'abril de l995   
El conseller secretari del Govern Valencià,  
LUIS BERENGUER FUSTER